stanford-oval/wikipedia huggingface dataset:
มีแชล แน
จอมพลแห่งฝรั่งเศส และสงครามนโปเลียน

แนได้รับการแต่งตั้งเป็นจอมพลรุ่นแรกของจักรพรรดินโปเลียนเมื่อปี ค.ค.1804 ซึ่งเป็นปีเดียวที่นโปเลียนได้ขึ้นครองบัลลังก์เป็นจักรพรรดิแห่งชาวฝรั่งเศส จอมพลรุ่นแรกที่ได้รับแต่งตั้งเวลาเดียวกับแน ได้แก่ นิโกลาส์ ดาวูต์ ฌอง ลานน์ อังเดร มาสเซนา ฌอง เดอ ดิเยอ ซูลต์ ฌออากีม มูว์รา หลุยส์ อาแล็กซองดร์ แบร์ทิเยร์ เป็นต้น
ค.ศ. 1805 นโปเลียนส่งกองทัพของแนไปบดขยี้กองทัพออสเตรียที่ทุ่งเอลชิงเก็น ซึ่งสมภูมิครั้งนี้แนเป็นฝ่ายได้ชัยชนะอย่างเด็ดขาด หลังจากศึกนั้นนโปเลียนได้มอบบรรดาศักดิ์เป็นดุ๊กแห่งเอลชินเกน และในปีค.ค. 1806 แนได้ชัยชนะจากกองทัพปรัสเซียในสมภูมิรบที่เยนา ไอเลาและฟรีดลันด์ และในปี ค.ศ. 1808 แนได้ร่วมรบกับจอมพลมาสเซน่าที่สเปนในสงครามคาบสมุทร แนได้ขัดคำสั่งของมาสเซนา เมื่อนโปเลียนทรงรับรู้เรื่องนี้เข้าพระองค์จึงสั่งปลดและส่งกลับไปฝรั่งเศสแบบเสียหน้าเมื่อปี ค.ศ. 1811
บุคลิกและลักษณะของแนนั้น แนเป็นนายทหารที่มีความมุ่งมั่นในหน้าที่ของทหารสูง เพราะเวลาออกรบนั้นเขาจะรบอย่างห้าวหาญ ไม่เกรงกลัวภัยอันตรายใด ๆ เพื่อปลุกใจลูกน้องและกระทำตนเป็นตัวอย่างที่ดี เขาไม่ต้องการที่จะเลื่อนยศทหารระดับสูง และคัดค้านการเลื่อนยศทั้งต่อหน้าผู้บังคับบัญชาและนายทหารอาวุโส แต่สุดท้ายก็ต้องยอมจำนนได้รับยศ ในการต่อสู้ของเขานั้นเขามักหลีกเลี่ยงการใช้อาวุธปืน และใช้ดาบเป็นหลัก เขาจะเน้นฟันดาบหนัก ๆ และควบม้าพุ่งเข้าหาข้าศึกด้วยความเร็วสูงตามแบบการรบของทหารม้า ตลอดการรับใช้ชาติทหารเขาคิดว่าตนเป็นทหารม้าเท่านั้น เขาเป็นคนที่อารมณ์ร้อน ฉุนเฉียว บุ่มบ่าม และไม่ยอมฟังคำสั่งใครถ้าไม่ใช่คำสั่งของจักรพรรดินโปเลียน จึงมักทำให้การทำงานระหว่างเขากับแม่ทัพคนอื่น ๆ มีปัญหา
ปีค.ศ. 1812 นโปเลียนส่งกองทัพฝรั่งเศสไปบุกครองรัสเซีย เมื่อกองทัพฝรั่งเศสของนโปเลียนไปถึงกรุงมอสโก กลับพบว่ากรุงมอสโกเป็นเมืองร้าง และประชาชนชาวมอสโกเผาเมืองเพื่อไม่ให้นโปเลียนยึดได้ ส่วนพระเจ้าซาร์อเล็กซานเดอร์ที่ 1 ได้หลบหนีไปเซนต์ปีเตอร์สเบอร์กก่อนหน้านั้น นโปเลียนจึงสั่งถอยทัพออกจากรัสเซีย ระหว่างการถอยทัพนั้นเต็มไปอุปสรรคมาก อาทิ อากาศหนาวเย็น ฝูงหมาป่า เสบียงไม่เพียงพอ และเหล่าทหารคอสแซคเข้าโจมตี ทำให้ทหารฝรั่งเศสบาดเจ็บล้มตายเป็นอันมาก จอมพลแนที่ทำหน้าที่เป็นผู้นำกองระวังหลังได้ข้ามแม่น้ำเบเรซินาที่จับตัวเป็นน้ำแข็ง และปะทะกับกองทัพรัสเซียของนายพลมีฮาอิล คูตูซอฟอย่างห้าวหาญที่ตำบลโบโรดิโน หลังศึกนั้นเขาขว้างปืนคาบศิลาประจำมือลงแม่น้ำตามวิสัยของทหารม้าแล้วกลับไปยังฝรั่งเศสแบบวีรบุรุษ ซึ่งเขาได้เป็นคนฝรั่งเศสคนสุดท้ายที่ออกมาจากพรมแดนรัสเซีย นโปเลียนได้เห็นความกล้าหาญของจอมพลผู้นี้จึงมอบบรรดาศักดิ์เป็นเจ้าชายแห่งมอสโก และมอบสมญานามให้แนให้เป็นจอมสุรโยธิน
ในปีค.ศ. 1814 แนได้ออกทัพไปที่เมืองเดนเนวิทซ์ในช่วงสงครามมหาสัมพันธมิตร ในสงครามครั้งนี้ศึกคราวนี้แนต้องเจอคข้าศึกที่เป็นสหายเก่าของตน คือพระเจ้าคาร์ลโยฮันที่ 14 ซึ่งเคยเป็นจอมพลของนโปเลียนและเคยเป็นสิบเอกร่วมรบกับแนในช่วงสงครามปฏิวัติฝรั่งเศส มีนามเดิมว่าฌอง-บับติสต์ แบร์นาดอตต์จากสงครามคราวนี้แนเป็นฝ่ายแพ้ หลังจากนั้นก็ไปรบที่ไลพ์ซิจจนได้รับบาดเจ็บ
เมื่อแนทราบว่าจักรพรรดินโปเลียนทรงประสงค์ระดมทหารไปตอบโต้ข้าศึกที่บุกมายังปารีส แนจึงตัดสินใจไม่ส่งกองทัพเข้าไปสนับสนุน จากนั้นก็มุ่งหน้าไปยังพระราชวังฟงแตนโบลและร่วมมือกับจอมพลคนอื่น ๆ ให้บีบบังคับให้นโปเลียนสละบังลังก์จนเป็นผลสำเร็จ ทำให้นโปเลียนถูกเนรเทศไปยังเกาะเอลบา
สมัยร้อยวัน

จากนั้นฝรั่งเศสก็ตกอยู่ภายใต้การปกครองของพระเจ้าหลุยส์ที่ 18 แห่งฝรั่งเศส ตามนโยบายของสัมพันธมิตร ซึ่งบรรดาจอมพลของนโปเลียนนั้นยังรับใช้พระเจ้าหลุยส์โดยถือว่าพวกเขาเหล่าเป็นวีรชนของชาติ ซึ่งจอมพลแนได้ถวายสัตย์ปฏิญาณตนว่าจะจงรักภักดีต่อพระเจ้าหลุยส์ให้ดีที่สุด ตลอดที่แนได้เข้าทำงานภายใต้การปกครองของราชวงศ์บูร์บงนั้นเขาโดนพวกขุนนางเก่าและดัชเชลแห่งแองกุลาม (พระราชธิดาของพระเจ้าหลุยส์ที่ 16) ดูถูกภูมิหลังที่ต่ำต้อยและรังเกียจเขา เมื่อแนทนไม่ได้กับคำดูถูกเหล่านั้นเขาจึงขอลาออกจากราชการไปอยู่ที่คฤหาสน์ส่วนตัวแถบชนบทของตนเองอย่างเงียบๆ ข่าวนี้ส่งผ่านจดหมายถึงนโปเลียนที่ประทับอยู่เอลบา ทำให้นโปเลียนตระหนักว่าแนยังคงจงรักภักดีต่อตนและได้รู้ถึงความเดือดร้อนของชาวฝรั่งเศสในช่วงที่ฟื้นฟูราชวงศ์บูร์บง ดังนั้น นโปเลียนจึงตัดสินใจยกกองทัพหนีออกจากเกาะเอลบาไปยังฝรั่งเศสเพื่อทวงบัลลังก์คืน
เมื่อพระเจ้าหลุยส์ทรงทราบข่าวนี้แล้ว พระองค์จึงเรียกตัวแนให้จับกุมตัวนโปเลียนที่หนีออกมาจากเกาะเอลบา แนกราบทูลต่อหน้าพระพักตร์หลุยส์ที่ 18 ว่า "จะจับนโปเลียนขังไว้ในกรงเหล็ก" เมื่อได้พบกับกองทัพของนโปเลียนที่หนีมาเกาะเอลบา ณ เมืองโอแซร์แล้วนั้น ทหารในกองทัพของแนนั้นกลับไม่ยิงนโปเลียนแม้แต่นายเดียว รวมทั้งแนรู้สึกโอดโอนเมื่ออยู่ต่อหน้าองค์จักรพรรดิของตน เพราะนโปเลียนเป็นคนเลี้ยงแนมาตั้งแต่เป็นนายทหารชั้นผู้น้อยกระทั่งเป็นจอมพล เขาจึงร่ำไห้กอดนโปเลียนและพานโปเลียนกลับไปครองบัลลังก์ฝรั่งเศสตามเดิม
วันที่ 18 มิถุนายน ค.ศ. 1815 นโปเลียนสั่งให้แนไปเป็นแม่ทัพทางด้านปีกซ้ายและไปจัดการกับกองทัพอังกฤษซึ่งนำทัพโดยอาร์เธอร์ เวลสลีย์ ดยุกที่ 1 แห่งเวลลิงตัน ที่กาเตร บราส (Quatre Bras) แนไม่เข้าใจคำสังของนโปเลียน จึงทำให้ไล่ต้อนกองทัพอังกฤษไม่หมด หลังจากศึกครั้งที่วอเตอร์ลูแล้ว แนได้หลบหนีออกจากเขตการรบแล้วเอาเขม่าควันทาที่ใบหน้าแล้วพูดกับนายทหารผู้หนึ่งว่า "หากว่ามันจับเราได้ครั้งนี้ มันจะแขวนคอเราแน่"
ถูกจับกุมและประหารชีวิต

วันที่ 3 สิงหาคม ค.ศ. 1815 แนถูกจับกุมข้อหากบฏหลังจากที่พระเจ้าหลุยส์ที่ 18 กลับมาขึ้นครองราชย์อีกครั้ง เขาได้ถูกนำตัวไปขึ้นศาล ในบรรดาสมาชิกในวุฒิสภาในศาลนั้นส่วนใหญ่ฝักใฝ่บูร์บง ในรุ่งเช้าของวันที่ 7 ธันวาคม ค.ศ. 1815 แนได้มุ่งหน้าไปยังลานประหารอย่างองอาจสมกับเป็นจอมสุรโยธิน เขาเดินตรงไปยังลานประหารตรงถนน l'Observatoire ใกล้ ๆ สวนลุกซ็องบูร์โดยไม่ต้องมีผู้คุมมาพยุงและไม่ผูกผ้าคาดตา แนได้สั่งให้พลปืนเพชฌฆาตยิงไปที่หัวใจของเขาพร้อมกับสั่งเสียให้กับทหารทั้งน้ำตาว่า
ทหารทั้งหลาย...ข้าพเจ้าสั่งให้เล็งปืนไปยังหัวใจของข้าพเจ้า ข้าพเจ้าฝ่าฝันกับลูกกระสุนมาหลายครั้งแล้ว นี่คือคำสั่งสุดท้ายของข้าพเจ้า ข้าพเจ้าได้ค้านการตัดสินมา และข้าพเจ้าก็ไม่เคยคิดร้ายต่อฝรั่งเศสเลยแม้แต่นิดเดียว ทหาร จงยิง!
จอมพลมีแชล แน ดยุคแห่งเอลชิงเกน เจ้าชายแห่งมอสโกวาถูกหน่วยพลปืนสำเร็จโทษ สิริอายุได้ 46 ปี ศพของแนนั้นตั้งอยู่ที่สุสานแปร์ ลาแชส (Pere Lachaise) ที่กรุงปารีส ส่วนบริเวณที่แนถูกประหารชีวิตนั้นได้ก่อสร้างเป็นอนุสาวรีย์ การประหารของจอมพลแนนั้นทำเกิดความแตกแยกในฝรั่งเศส อันก่อให้เกิดการปฏิวัติอีกครั้งในเวลาต่อมา
ดูเพิ่ม

จักรพรรดินโปเลียนที่ 1
กองทัพใหญ่
แนในสงครามปฏิวัติฝรั่งเศส
แนในชุดจอมพลแห่งฝรั่งเศส
การรบที่โบโรดิโน
แนเป็นแม่ทัพกองระวังหลังระหว่างการล่าถอยออกจากรัสเซีย เมื่อปี ค.ศ. 1812
การประหารชีวิตจอมพลแน
สมบัติตัวนำยวดยิ่งอุณหภูมิสูง

สมบัติของตัวนำยวดยิ่ง หมายถึง สารที่อยู่ในสถานะนำยวดยิ่งมีสมบัติหลายประการที่แตกต่างกันจากสารที่อยู่ในสถานะนำปกติต่อไปนี้จะกล่าวถึงสมบัติเบื้องต้นของตัวนำยวดยิ่งทั้งแบบเดิมและตัวนำยวดยิ่งอุณหภูมิสูง อาทิเช่น ความต้านทานไฟฟ้าเป็นศูนย์  ปรากฏการณ์ไมสเนอร์   สนามแม่เหล็ก  ปรากฏการณ์ไอโซโทป และความไม่ต่อเนื่องของฟลักซ์แม่เหล็ก
สมบัติทางแม่เหล็กที่สำคัญของตัวนำยวดยิ่ง
สมบัติทางไฟฟ้าของตัวนำยวดยิ่ง

ในปี พ.ศ. 2451 (T.A.Vanderah.  1990) นักฟิสิกส์ชาวเนเธอแลนด์  ชื่อคาร์เมอร์ลิงน์ ออนเนส (Kamerling Onnes) ได้ทำฮีเลียมเหลวขึ้นมาได้ ต่อมาในปี พ.ศ. 2454 ออนเนสได้ทำการวัดสภาพต้านทานไฟฟ้าของปรอทบริสุทธิ์เป็นครั้งแรก โดยได้ใส่ปรอทลงในภาชนะรูปวงแหวน จากนั้นนำไปแช่ในฮีเลียมเหลวเมื่ออุณหภูมิของสารลดลงแล้ว พบว่าสภาพต้านทานไฟฟ้าของปรอทมีค่าเป็นศูนย์ที่อุณหภูมิประมาณ 4.2 เคลวิน โดยอุณหภูมินี้เป็นอุณหภูมิที่ปรอทเกิดการเปลี่ยนสถานะ จากสถานะปกติเป็นสถานะนำยวดยิ่งอย่างทันทีทันใด เรียกอุณหภูมินี้ว่า อุณหภูมิวิกฤต (Critical Temperature,Tc) ซึ่งปรอทไร้สภาพต้านทานไฟฟ้าที่อุณหภูมินี้ ต่อจากนั้นมาเขาก็ได้ทดลองวัดสภาพต้านทานไฟฟ้าของโลหะชนิดต่างๆ เพิ่มเติม เช่น ตะกั่ว (Pb) ดีบุก (Sn) ไนโอเบียม (Nb)
โดยโลหะที่ทดลองเพิ่มเติมเหล่านี้มีค่าอุณหภูมิวิกฤต เท่ากับ 3.69, 7.26 และ 9.2 เคลวิน ตามลำดับ ในการค้นพบตัวนำยวดยิ่งยุคแรกๆ ค่าอุณหภูมิวิกฤตของสารค่อนข้างต่ำโดยไม่เกิน 10 เคลวิน และเรียกตัวนำยวดยิ่งกลุ่มนี้ว่าตัวนำยวดยิ่งอุณหภูมิต่ำ (Low Temperature Superconductors) หรือ ตัวนำยวดยิ่งแบบดั้งเดิม (Conventional Superconductors)
เมื่อตัวนำยวดยิ่งที่ไร้สภาพต้านทานไฟฟ้า จะทำให้กระแสที่ให้เข้าไปไม่มีการสูญเสียพลังงานเมื่อเวลาผ่านไป เรียกกระแสไฟฟ้านี้ว่า กระแสไฟฟ้ายืนยง (Persistent Current) หรือกระแสไฟฟ้ายวดยิ่ง (Supercurrent)
จากกฎของแอมแปร์(Ampere’ s Law) ที่ใช้อธิบายความสัมพันธ์ระหว่างสนามแม่เหล็กและกระแสไฟฟ้า จะพบว่าเมื่อมีกระแสไฟฟ้าไหลวนรอบวงแหวนของตัวนำยวดยิ่งที่มีค่าความเหนี่ยวนำตนเอง (L) เมื่อกระแสไฟฟ้ามีค่าลดลงเนื่องจากมีความต้านทานไฟฟ้าจะได้ค่าคงที่เวลา (Time Constant) มีสมการเป็น  τ=  L/R   และพบว่า ค่ากระแสนี้มีระยะเวลาประมาณ 100,000 ปี เมื่อนำมาหาค่าสภาพต้านทานไฟฟ้า จะได้ค่าสภาพต้านทานไฟฟ้าที่น้อยมากๆ ซึ่งเท่ากับ 10-26 Ω.m ค่าสภาพต้านทานไฟฟ้านี้มีค่าน้อยกว่าสถานะปกติ มากกว่า 1018 เท่า ซึ่งปกติแล้วสภาพต้านทานไฟฟ้าของทองแดงถือว่าเป็นโลหะนำไฟฟ้าที่ดีที่สุดชนิดหนึ่ง ณ อุณหภูมิห้องมีค่าประมาณ 10-8 Ω.m ดังนั้นจึงถือเป็นข้อพิสูจน์ได้อย่างสมเหตุสมผลว่ามีความต้านทานไฟฟ้าเป็นศูนย์จริงในตัวนำยวดยิ่ง นอกจากนี้กระแสยืนยงจะมีอยู่ได้เมื่อค่าของกระแสมีค่าที่ต่ำกว่าค่ากระแสค่าหนึ่งเท่านั้นและถ้ากระแสที่ไหลผ่านมีค่าสูงกว่าค่านี้แล้วจะทำให้สภาพนำยวดยิ่งถูกทำลายกลายสภาพเป็นตัวนำปกติได้ทันที เรียกกระแสที่ทำลายสภาพนำยวดยิ่งนี้ว่า กระแสวิกฤต (Critical Current, Jc) ค่ากระแสนี้ มีค่าไม่เท่ากันขึ้นกับตัวนำยวดยิ่งแต่ละชนิด
สมบัติทางแม่เหล็กของตัวนำยวดยิ่ง

ในปี พ.ศ. 2476 นักฟิสิกส์ชาวเยอรมันชื่อไมส์เนอร์ และโอเซนฟิลด์ (Meissner& Ochsenfeld.  1933) ได้ทำการทดลองและพบว่าเมื่อตัวนำยวดยิ่งมีอุณหภูมิต่ำกว่าอุณหภูมิวิกฤตแล้วให้สนามแม่เหล็กภายนอกกับตัวนำยวดยิ่งนี้ ตัวนำยวดยิ่งจะไม่ยอมให้สนามแม่เหล็กพุ่งผ่านเข้าไปในเนื้อได้เลยและยังผลักสนามแม่เหล็กออกอีกด้วย จึงเรียก ปรากฏการณ์นี้ว่า ปรากฏการณ์ไมส์เนอร์และโอเซนฟิลด์ ต่อมาเรียกสั้นๆ ว่าปรากฏการณ์ไมส์เนอร์
ปรากฏการณ์ไมส์เนอร์เป็นปรากฏการณ์ที่นิยมใช้ในการทดสอบว่าสารมีสภาพนำยวดยิ่งซึ่งเกิดขึ้น จากการให้สนามแม่เหล็กภายนอกเข้าไปในขณะที่สารมีสภาพนำยวดยิ่ง สนามแม่เหล็กภายนอกทำให้เกิดกระแสไฟฟ้าเหนี่ยวนำที่ผิวของตัวนำยวดยิ่งและกระแสไฟฟ้าดังกล่าวจะสร้างสนามแม่เหล็กที่มีขนาดเท่ากันแต่มีทิศตรงข้ามกับสนามแม่เหล็กที่ให้เข้าไปจึงทำให้สนามแม่เหล็กภายในของสารนั้นมีค่าเป็นศูนย์
จากปรากฏการณ์ข้างต้นจึงจัดว่าตัวนำยวดยิ่งมีคุณสมบัติเป็นสารแม่เหล็กไดอาแบบสมบูรณ์ (Perfect Diamagnetic) การค้นหาสมบัติยังคงมีอย่างต่อเนื่อง จนกระทั่งในปี พ.ศ. 2498 เดเวอร์และแฟร์แบงค์ (Deaver & Fairbank.  1961) ได้ค้นพบความสัมพันธ์ระหว่างสมบัติทางไฟฟ้าและสมบัติทางแม่เหล็กของตัวนำยวดยิ่งอีกประการหนึ่ง เรียกปรากฏการณ์นี้ว่า ฟลักซ์แม่เหล็กแบบ ควอนไทด์เซชัน (Flux Quantization) โดยการนำตัวนำยวดยิ่งมาทำเป็นรูปวงแหวนและให้สนามแม่เหล็กเข้าไป ตัวนำยวดยิ่งมีอุณหภูมิสูงกว่าอุณหภูมิวิกฤต สนามแม่เหล็กจะสามารถพุ่งผ่านตัวนำยวดยิ่งได้และถ้าลดอุณหภูมิของวงแหวนให้ต่ำกว่าอุณหภูมิวิกฤตแล้วให้สนามแม่เหล็กเข้าไปอีกครั้ง สนามแม่เหล็กดังกล่าวจะเหนี่ยวนำให้เกิดกระแสไฟฟ้าเหนี่ยวนำไหลวนในวงแหวนและจะสร้างสนามแม่เหล็กพุ่งผ่านตรงช่องว่างของวงแหวน
ปรากฏการณ์ไอโซโทป

เป็นปรากฎการณ์จากการทดลองหาความสัมพันธ์ระหว่างอุณหภูมิวิกฤต (Tc) กับมวลไอโซโทป (M) ค่าต่างๆของตัวนำยวดยิ่ง  พบว่าสามารถเขียนความสัมพันธ์ได้ดังสมาการ
M∝ Tc  =  ค่าคงตัว
เมื่อ α คือค่าคงตัวของไอโซโทป
และต่อมาเมื่อทำการทดลองกับสารอื่นจะพบว่ามีสัมประสิทธิ์ของไอโซโทปตามตารางที่ 1.1 ดังนี้
| ธาตุ | A | ธาตุ | A |
| --- | --- | --- | --- |
| Zn | 0.45±0.05 | Ru | 0.00±0.05 |
| Cd | 0.32±0.07 | Os | 0.15±0.05 |
| Sn | 0.47±0.02 | Mo | 0.33 |
| Hg | 0.50±0.03 | Nb3Sn | 0.08±0.02 |
| Pb | 0.49±0.02 | Zr | 0.00±0.05 |
ตุ่น

สำหรับการจำแนกทางวิทยาศาสตร์ ดูที่ วงศ์ตุ่น
สำหรับ ติ่ง ที่เป็นความหมายสแลงดูที่ ติ่งหู
Small subterranean mammal
ตุ่นยุโรป
ตุ่นชนิดต่างๆ
ตุ่น หรือ ติ่ง เป็นสัตว์เลี้ยงลูกด้วยนมขนาดเล็กที่อยู่ใต้ดิน  พวกมันมีลำตัวเป็นทรงกระบอก ขนนุ่มนิ่ม มีตาและหูที่เล็กมากจนไม่เด่นชัด ขาหลังที่สั้น, ขาหน้าสั้นและพร้อมอุ้งเท้าขนาดใหญ่อันทรงพลังซึ่งเหมาะแก่การขุด
คำว่า "ตุ่น" โดยทั่วไปหมายถึงหลายสายพันธุ์ในวงศ์ Talpidae (ซึ่งได้ชื่อมาจากคำภาษาละติน ที่แปลว่าตุ่น, talpa). ตุ่นแท้พบได้ในส่วนใหญ่ของทวีปอเมริกาเหนือ ยุโรป (ยกเว้นไอร์แลนด์) และเอเชีย สัตว์เลี้ยงลูกด้วยนมชนิดอื่นๆ ที่เรียกว่า ตุ่น ได้แก่ ตุ่นทองในแอฟริกา และตุ่นมีกระเป๋าหน้าท้อง ใครออสเตรเลีย ซึ่งมีระบบนิเวศและวิถีชีวิตคล้ายกับตุ่นแท้แต่ไม่มีความเกี่ยวข้องกัน
ตุ่นอาจถือเป็นศัตรูพืชสำหรับคนทำสวน แต่พวกมันมีส่วนช่วยที่ดีต่อดิน สวน และระบบนิเวศ เช่น การระบายอากาศในดิน การกินอาหารจากทากและสัตว์ขนาดเล็กที่กินรากพืช และการเป็นเหยื่อของสัตว์ป่าอื่นๆ ตุ่นกินไส้เดือนและสัตว์ไม่มีกระดูกสันหลังขนาดเล็กอื่นๆ ในดิน
ดูเพิ่ม

นักกำจัดตุ่น
ฐานบินเชียงใหม่

สำหรับการใช้งานด้านพลเรือน ดูที่ ท่าอากาศยานเชียงใหม่
ฐานบินเชียงใหม่ (อังกฤษ: Chiang Mai Air Force Base) เป็นฐานบินปฏิบัติการหน้า และที่ตั้งทางทหารของกองบิน 41 กองทัพอากาศไทย ตั้งอยู่ที่ตำบลสุเทพ อำเภอเมืองเชียงใหม่ จังหวัดเชียงใหม่ ก่อตั้งขึ้นเมื่อปี พ.ศ. 2464
บทบาทและปฏิบัติการ > กองทัพอากาศไทย

ฐานบินเชียงใหม่ เป็นฐานบินหลักสำหรับกองบิน 41 กองทัพอากาศไทยในการปฏิบัติงานในภาคเหนือรวมถึงเป็นฐานบินปฏิบัติการหน้า ซึ่งไม่มีเครื่องบินขับไล่ประจำการอยู่ถาวร แต่สามารถเคลื่อนย้ายมาวางกกำลังได้โดยมีอุปกรณ์อำนวยความสะดวกได้อย่างครบครัน ซึ่งฐานบินเชียงใหม่ประกอบไปด้วยเครื่องบินโจมตีเบา 1 ฝูงบิน คือ
ฝูงบิน 411 เป็นฝูงบินประจำการเครื่องบินโจมตีเบาแบบ เอที-6 ทีเอช
กองพันทหารอากาศโยธิน กองบิน 41 เป็นกำลังกองรักษาการณ์ฐานบินเชียงใหม่หลักในการป้องกันฐานบิน
และส่วนสนับสนุนอื่น ๆ ได้แก่ สำนักงานผู้บังคับบัญชา, กองบังคับการ, แผนกการเงิน, แผนกสนับสนุนการบิน, กองเทคนิค, โรงพยาบาลกองบิน, แผนกช่างโยธา, แผนกขนส่ง, แผนกพลาธิการ, แผนกสวัสดิการ, กองร้อยทหารสารวัตร และฝูงบิน 416 (เชียงราย)
บทบาทและปฏิบัติการ > หน่วยปฏิบัติการฝนหลวงจังหวัดเชียงใหม่

ศูนย์ปฏิบัติการฝนหลวงภาคเหนือตอนบน กรมฝนหลวงและการบินเกษตร ได้ใช้ฐานบินเชียงใหม่ในการปฏิบัติการฝนหลวงในพื้นที่จังหวัดเชียงใหม่ สูงสุดจำนวน 8 ลำ หมุนเวียนกันมาประจำการ เช่น คาซา ซี.212 อวิโอคาร์
หน่วยในฐานบิน

หน่วยบินที่วางกำลังในฐานบินเชียงใหม่ ที่วางกำลังอยู่ในปัจจุบัน ประกอบไปด้วย
หน่วยในฐานบิน > กองทัพอากาศ > กองบิน 41

ฝูงบิน 411 – เอที-6 ทีเอช
หน่วยในฐานบิน > กองทัพอากาศ > ส่วนสนับสนุนการปฏิบัติการบินควบคุมไฟป่ากองทัพอากาศ (ส่วนหน้า)

ชุดปฏิบัติการบินควบคุมไฟป่ากองทัพอากาศ (ส่วนหน้า) ประกอบไปด้วย
กองบิน 2 (ลพบุรี)
ฝูงบิน 203
หน่วยบิน 2033 – ยูโรคอปเตอร์ อีซี 725
กองบิน 4 (ตาคลี)
ฝูงบิน 402
หน่วยบิน 4021 – ไดมอนด์ ดีเอ-42
กองบิน 23 (อุดรธานี)
ฝูงบิน 231
หน่วยบิน 2311 – ดาโซ/ดอร์เนียร์แอลฟาเจ็ต
เครื่องบินบีที-67 หน่วยบิน 4611 ระหว่างการจัดแสดงเนื่องในวันเด็กแห่งชาติที่ฐานบินเชียงใหม่ กองบิน 46 (พิษณุโลก)
ฝูงบิน 461
หน่วยบิน 4611 – บีที-67
หน่วยในฐานบิน > กองทัพอากาศ > ฐานปฏิบัติการฝนหลวง กองบิน 41

หน่วยบินปฏิบัติภารกิจฝนหลวงกองทัพอากาศ
หน่วยในฐานบิน > กรมฝนหลวงและการบินเกษตร > ศูนย์ปฏิบัติการฝนหลวงภาคเหนือตอนบน

หน่วยปฏิบัติการฝนหลวงจังหวัดเชียงใหม่ – คาซา ซี.212 อวิโอคาร์
สิ่งอำนวยความสะดวก

ฐานบินเชียงใหม่ประกอบด้วยพื้นที่ 2 ส่วนด้วยกันคือ พื้นที่ฐานบินของกองทัพอากาศ และพื้นที่พลเรือนของท่าอากาศยานนานาชาติเชียงใหม่ การท่าอากาศยาน
สิ่งอำนวยความสะดวก > ลานบิน

ฐานบินเชียงใหม่ประกอบไปด้วยทางวิ่งความยาว 3,400 เมตร (11,155 ฟุต) ความกว้าง 45 เมตร (148 ฟุต) อยู่เหนือจากระดับน้ำทะเล 1,036 ฟุต (316 เมตร) ทิศทางรันเวย์คือ 18/36 หรือ 180° และ 360° พื้นผิวคอนกรีตและแอสฟอลต์คอนกรีต
สิ่งอำนวยความสะดวก > โรงพยาบาลกองบิน 41

โรงพยาบาลกองบิน 41 เป็นโรงพยาบาลในกองบิน 41 อยู่ภายใต้สังกัดกรมแพทย์ทหารอากาศ กระทรวงกลาโหม ประกอบด้วยเตียงผู้ป่วยขนาด 30 เตียง สำหรับตรวจรักษาข้าราชการทหาร ลูกจ้าง พนักงาน ครอบครัว และประชาชนบริเวณกองบิน และดำเนินการด้านเวชศาสตร์ป้องกันและเวชศาสตร์การบิน
สิ่งอำนวยความสะดวก > ชมรมอนุรักษ์และพัฒนาอากาศยานไทย กองบิน 41

ชมรมอนุรักษ์และพัฒนาอากาศยานไทย กองบิน 41 ตั้งขึ้นโดย นาวาอากาศเอก วีระยุทธ ดิษยะศริน เพื่อเก็บรักษาอากาศยานแบบต่าง ๆ ของกองทัพอากาศไทยที่ปลดประจำการแล้ว
สิ่งอำนวยความสะดวก > สนามฝึกซ้อมกอล์ฟพิมานทิพย์

สนามฝึกซ้อมกอล์ฟพิมานทิพย์ ก่อตั้งขึ้นเมื่อปี พ.ศ. 2536 เพื่อใช้ในการฝึกซ้อมกอล์ฟขนาด 9 หลุมพร้อมกันกับอาคารสโมสรสำหรับข้าราชการและประชาชนที่สนใจและต้องการฝึกการเล่นกอล์ฟ
ดูเพิ่ม

กองบิน 41 เชียงใหม่
ท่าอากาศยานเชียงใหม่
เครื่องบินบีที-67 หน่วยบิน 4611 ระหว่างการจัดแสดงเนื่องในวันเด็กแห่งชาติที่ฐานบินเชียงใหม่
ยุทธการที่เตียงอั๋น

| ด ค กความขัดแย้งช่วงอวสานราชวงศ์ฮั่น |
| --- | --- |
 หือฉง  โจรโพกผ้าเหลือง  เลียงจิ๋ว  การสังหารหมู่ขันที  ตั๋งโต๊ะ  (เอ๊งหยง)   เยียงเซีย  เจี้ยเฉียว  ซงหยง  เตียงฮัน  เฟิงชิว  ชีจิ๋ว  กุนจิ๋ว  กังตั๋ง  โจโฉรบเตียวสิ้ว  แห้ฝือ  อี้จิง  อ้วนสุด  กัวต๋อ  พกบ๋อง  แฮเค้า  ภาคเหนือของจีน  (ลิหยง • เงียบกุ๋น • ลำพี้ • เป๊กลงสาน)   กังแฮ  เซ็กเพ็ก  ภาคตะวันตกเฉียงเหนือของจีน  (ตงก๋วน • กิจิ๋ว • โลเสีย •  กิสาน (ค.ศ. 214) • เองเปงก๋วน)   เอ๊กจิ๋ว  ยี่สู (ค.ศ. 213)  หับป๋า  เกงจิ๋ว (ค.ศ. 215)  ปา (ค.ศ. 215-216)  ยี่สู (ค.ศ. 217)  ฮันต๋ง  อ้วนเสีย  เกงจิ๋ว (ค.ศ. 219)  สามก๊ก → 
ยุทธการที่เตียงอั๋น เกิดขึ้นในเตียงอั๋นหรือเตียงฮัน (ฉางอาน) เมืองหลวงของราชวงศ์ฮั่นตะวันออกเมื่อวันที่ 28 มิถุนายน ค.ศ. 192 ช่วงปลายราชวงศ์ฮั่นโหมโรงเข้าสู่ยุคสามก๊ก
เบื้องหลัง

หลังจากการสังหารหมู่ขันที (กันยายน ค.ศ. 189) ตั๋งโต๊ะได้เข้าควบคุมราชสำนักในลกเอี๋ยง (ลั่วหยาง)บังคับให้ หองจูเปียนสละราชบัลลังก์ให้กับ พระเจ้าเหี้ยนเต้และกำหนดตำแหน่งอัครมหาเสนาบดีให้ตัวเอง ปกครองด้วยกำปั้นเหล็ก เหล่าพันธมิตรขุนศึกเปิดตัวการทัพปราบตั๋งโต๊ะซึ่งมีผลให้ตั๋งโต๊ะเผาเมืองลกเอี๋ยงลักพาตัวจักรพรรดิและย้ายราชสำนักไปยังเมืองเตียงอั๋น กองทัพพันธมิตรไม่สามารถไล่ตามพวกเขาได้และแตกสลาย ขุนศึกหลายคนกลับบ้านเพื่อเริ่มภารกิจของตนเองเพื่อยึดครองอาณาจักร ซึ่งอำนาจส่วนกลางหายไปเกือบหมดแล้ว
ในปี ค.ศ. 192 งิวฮูขุนพลและลูกเขยผู้ภักดีของตั๋งโต๊ะ สั่งให้ลิฉุยและกุยกี โจมตีขุนพลจูฮีหลังจากนั้นพวกเขาก็บุกโจมตีเองฉวน (อิ่งชฺวัน) และตันลิว (เฉินหลิว) ในขณะเดียวกัน อ้องอุ้นได้ชักชวนขุนพลลิโป้ (บุตรบุญธรรมและองครักษ์ส่วนตัวของตั๋งโต๊ะ) และขุนพลลิซกให้เข้าร่วมแผนการลอบสังหารตั๋งโต๊ะซึ่งดำเนินการสำเร็จในวันที่ 22 พฤษภาคม ค.ศ. 192 โดยลิโป้โจมตีอย่างรุนแรง จากนั้นอ้องอุ้นก็เข้าควบคุมราชสำนักในฐานะผู้สำเร็จราชการ และตั้งเป้าหมายที่จะกำจัดผู้ภักดีต่อตั๋งโต๊ะที่เหลืออยู่ทั้งหมด เมื่อลิซกล้มเหลวในการเอาชนะงิวฮู ลิโป้ได้ประหารชีวิตผู้สมรู้ร่วมคิดของพวกเขาอย่างลิซก
การรบ

เมื่อถึงเวลาที่ลิฉุย กุยกีและทหารของพวกเขากลับมาที่เตียงอั๋น งิวฮูก็ถูกสังหารโดยกองทหารของเขาเอง ลิฉุยและกุยกียอมจำนนต่ออ้องอุ้นแต่ร้องขอการนิรโทษกรรมสำหรับการกระทำในอดีตของพวกเขา เนื่องจากพวกเขากลัวการประหารชีวิตเพราะพวกเขามีส่วนร่วมในระบอบการปกครองของตั๋งโต๊ะ อย่างไรก็ตาม เมื่อผู้สำเร็จราชการคนใหม่ปฏิเสธ พวกเขาจึงทำตามคำแนะนำของกาเซี่ยงที่ปรึกษาของพวกเขาและตัดสินใจบุกเมืองหลวงเพื่อยึดอำนาจการควบคุมราชสำนักและช่วยตัวเองให้รอด ในยุทธการที่เตียงอั๋นเมื่อวันที่ 28 มิถุนายน ค.ศ. 192 ลิฉุยและกุยกีขับไล่ลิโป้ให้หนีไป สังหารขุนนางและพลเรือน และจับตัวอ้องอุ้นไปประหารในอีกไม่กี่วันต่อมา
ดาบิด บิยา

ดาบิด บิยา ซันเชซ (สเปน: David Villa Sánchez, เสียงอ่านภาษาสเปน: [daˈβið ˈbiʎa santʃeθ]; เกิดเมื่อวันที่ 3 ธันวาคม ค.ศ. 1981) เป็นนักฟุตบอลชาวสเปนที่เป็นเจ้าของฉายา "เอลกัวเฆ" (ในภาษาอัสตูเรียสแปลว่าเจ้าหนูน้อย เพราะมีชื่อเสียงจากการเล่นฟุตบอลกับเด็กที่มีอายุมากกว่าเขา) ได้รับการยกย่องจากแฟนบอลว่าเป็นหนึ่งในศูนย์หน้าระดับแนวหน้าของโลก มีชื่อเสียงมากในเรื่องความแม่นยำในการยิงประตูหน้ากรอบเขตโทษ
บิยาเริ่มต้นการเล่นอาชีพเมื่อปี 1991 กับอูเป ลังเกรโอ ซึ่งเป็นทีมในบ้านเกิด ก่อนที่จะย้ายไปร่วมทีมสปอร์ติ้ง กิฆอน ในปี 1999 และประเดิมเกมในระดับลีกา 2 ในฤดูกาล 2000-01 จากนั้น เรอัลซาราโกซาก็ได้หยิบยื่นโอกาสให้เขาได้สัมผัสประสบการณ์ในเกมระดับลาลิกาเป็นครั้งแรกในปี 2003
ระหว่างที่ค้าแข้งกับซาราโกซาเป็นเวลา 2 ฤดูกาล บิยาก็สามารถพาทีมคว้าแชมป์โคปาเดลเรย์ด้วยการเฉือนเรอัลมาดริด และสแปนิชซูเปอร์คัพในปี 2004 ด้วยการเอาชนะบาเลนเซีย เจ้าของแชมป์ลาลิกาไปได้อย่างพลิกความคาดหมาย
ด้วยฟอร์มการถล่มประตูที่เฉียบขาด ทำให้ "เจ้าค้างคาว" ยอมทุ่มเงิน 12 ล้านยูโร (ประมาณ 540 ล้านบาท) เพื่อดึงตัวบิยามาร่วมทีมในปี 2005
ในฤดูกาล 2004-05 บิยาก็ตอบแทนค่าตัวได้คุ้มค่าทุกเซนต์เมื่อทำผลงานได้อย่างน่าทึ่ง ด้วยการทำ 25 ประตูจากการลงสนาม 35 นัดในลีก จะเป็นรองก็แค่ ซามูเอล เอโต ดาวยิงของบาร์เซโลนา ที่คว้าตำแหน่งดาวซัลโวสูงสุดลาลิกาเพียงคนเดียวเท่านั้น โดยเขาสร้างความฮือฮาด้วยการกดแฮตทริกแรกให้บาเลนเซีย ด้วยการใช้เวลาเพียง 5 นาที ในเกมที่บุกไปเอาชนะอัตเลติกเดบิลบาโอ 3-0 เมื่อวันที่ 23 เมษายนที่ผ่านมา
จากการทำประตูที่คงเส้นคงวาทำให้มีหลายทีมยักษ์ใหญ่ในยุโรปจ้องที่จะคว้าตัวหัวหอกวัย 25 ปีไปล่าตาข่าย ซึ่งรวมถึงเชลซี แชมป์พรีเมียร์ชิพ 2 สมัย แต่บาเลนเซียก็ไม่คิดที่จะปล่อยเสาหลักของทีมรายนี้ไปง่าย ๆ จึงได้จับต่อสัญญาอยู่โยงในถิ่นเมสตายาสเตเดียมไปจนถึงปี 2010 แต่บาร์เซโลนาก็มาซื้อตัวดาบิด บิยา ไปด้วยค่าตัว 40 ล้านยูโร จนถึงปี 2013-2014 ก็ย้ายไปอัตเลติโกเดมาดริดด้วยค่าตัว 5.1 ล้านยูโร
ในส่วนของทีมชาติ บิยาก็มีผลงานที่น่าประทับใจเช่นเดียวกัน โดยอดีตนักเตะตัวหลักของทีมชาติสเปนชุดยู-21 เลื่อนขึ้นมาเล่นให้ทีมชุดใหญ่เป็นครั้งแรกในเกมที่พบกับซานมารีโนเมื่อวันที่ 9 กุมภาพันธ์ 2005 นอกจากนั้น ยังช่วยยิงประตูในเกมเพลย์ออฟฟุตบอลโลกที่พบกับสโลวาเกียด้วย
หลังจากที่ช่วยพาทีมกระทิงดุผ่านเข้ามาร่วมฟาดแข้งในรอบสุดท้ายที่ประเทศเยอรมนีแล้ว บิยา ดาวยิงตัวเก่งของบาเลนเซีย ก็ยิงได้ 2 ประตูในนัดที่พบกับยูเครน และยิงจุดโทษในเกมที่พ่ายฝรั่งเศส 1-3 ในรอบ 16 ทีมสุดท้าย ก่อนจะปิดฉากฟุตบอลโลกครั้งแรกด้วยการทำ 3 ประตู
ในฟุตบอลโลก 2014 ที่บราซิล สเปนในฐานะแชมป์เก่าต้องตกรอบแรกโดยสองนัดแรกเป็นฝ่ายแพ้ต่อทั้งเนเธอร์แลนด์และชิลี ในนัดที่สามที่พบกับออสเตรเลีย ซึ่งไม่มีผลอะไรแล้วต่อการเข้ารอบ ดาบิด บิยา ได้ประกาศว่านี่เป็นการลงเล่นให้กับทีมชาติเป็นนัดสุดท้าย และบิยาก็เป็นผู้ยิงประตูแรกให้กับสเปนได้ แต่เมื่อขึ้นครึ่งหลังได้ไม่นาน บิเซนเต เดล โบสเก ผู้จัดการทีมสเปนก็ได้เปลี่ยนตัวบิยาออก ทำให้บิยาถึงกับร้องไห้ออกมา เมื่อเสร็จการแข่งขันแล้วเดล โบสเก อ้างว่าไม่ทราบว่านี่คือการเล่นให้กับทีมชาติเป็นนัดสุดท้ายของบิยา
ดาบิด บิยา ถือได้ว่าเป็นนักฟุตบอลทีมชาติสเปนที่ผ่านเข้าไปเล่นฟุตบอลโลกติดต่อกันถึง 3 สมัย คือ ฟุตบอลโลก 2006, ฟุตบอลโลก 2010 และฟุตบอลโลก 2014 และคว้าแชมป์โลกมาได้หนึ่งสมัย คือ ฟุตบอลโลก 2010 และเป็นเจ้าของสถิติผู้ทำประตูสูงสุดของทีมชาติสเปน คือ 59 ประตู ทำลายสถิติเดิมของราอูล กอนซาเลซ และเป็นนักฟุตบอลสเปนที่ยิงในฟุตบอลโลกมากที่สุด คือ 9 ประตู จากการลงเล่นทั้งหมด 12 นัด
แหล่งข้อมูลอื่น

สถานีย่อยฟุตบอล
สถานีย่อยประเทศสเปน
"เว็บไซต์ทางการ" (ภาษาอังกฤษ). เก็บจากแหล่งเดิมเมื่อ 3 ตุลาคม 2017. สืบค้นเมื่อ 12 พฤษภาคม 2022.
"FC Barcelona profile". fcbarcelona.com. คลังข้อมูลเก่าเก็บจากแหล่งเดิมเมื่อ 5 พฤศจิกายน 2011. สืบค้นเมื่อ 10 พฤศจิกายน 2011.
ประวัติของ ดาบิด บิยา ที่ BDFutbol
National team data at BDFutbol
ดาบิด บิยา ที่อีเอสพีเอ็นซอคเกอร์เนต
"The David Villa Campus official website" (ภาษาสเปน). คลังข้อมูลเก่าเก็บจากแหล่งเดิมเมื่อ 17 พฤษภาคม 2014.
"2010 FIFA World Cup profile (fifa.com)". คลังข้อมูลเก่าเก็บจากแหล่งเดิมเมื่อ 7 ธันวาคม 2010. สืบค้นเมื่อ 3 พฤษภาคม 2017.
แม่แบบ:MLS player
ดาบิด บิยา ที่ National-Football-Teams.com
ดาบิด บิยา – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
ดาบิด บิยา – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
ดาบิด บิยา ที่เจลีก (ญี่ปุ่น)
| ด ค กรายชื่อนักกีฬาทีมชาติสเปน – ชนะเลิศ ฟุตบอลโลก 2010 (สมัยแรก) |
| --- | --- | --- |
|  1 กาซิยัส (c)  2 อัลบิโอล  3 ปิเก  4 มาร์เชนา  5 ปูย็อล  6 อินิเอสตา  7 บิยา  8 ชาบี  9 ตอร์เรส  10 ฟาบรากัส  11 กัดดาบิลา  12 บัลเดส  13 มาตา  14 อาลอนโซ  15 ราโมส  16 บุสเกตส์  17 อาร์เบโลอา  18 โรดรีเกซ  19 โยเรนเต  20 มาร์ติเนซ  21 ซิลบา  22 นาบัส  23 เรย์นา  ผู้ฝึกสอน: เดล โบสเก  |  1 กาซิยัส (c)  2 อัลบิโอล  3 ปิเก  4 มาร์เชนา  5 ปูย็อล  6 อินิเอสตา  7 บิยา  8 ชาบี  9 ตอร์เรส  10 ฟาบรากัส  11 กัดดาบิลา  12 บัลเดส  13 มาตา  14 อาลอนโซ  15 ราโมส  16 บุสเกตส์  17 อาร์เบโลอา  18 โรดรีเกซ  19 โยเรนเต  20 มาร์ติเนซ  21 ซิลบา  22 นาบัส  23 เรย์นา  ผู้ฝึกสอน: เดล โบสเก  |  |
| ด ค กรายชื่อนักกีฬาทีมชาติสเปน – ฟุตบอลโลก 2014 |
| --- | --- | --- |
|  1 กาซิยัส (c)  2 อัลบิโอล  3 ปิเก  4 มาร์ติเนซ  5 ฆวนฟราน  6 อินิเอสตา  7 บิยา  8 ชาบี  9 ตอร์เรส  10 ฟาบรากัส  11 เปโดร  12 เด เฆอา  13 มาตา  14 อาลอนโซ  15 ราโมส  16 บุสเกตส์  17 โกเก  18 อัลบา  19 โกสตา  20 กาซอร์ลา  21 ซิลบา  22 อัซปิลิกูเอตา  23 เรย์นา  ผู้ฝึกสอน: เดล โบสเก  |  1 กาซิยัส (c)  2 อัลบิโอล  3 ปิเก  4 มาร์ติเนซ  5 ฆวนฟราน  6 อินิเอสตา  7 บิยา  8 ชาบี  9 ตอร์เรส  10 ฟาบรากัส  11 เปโดร  12 เด เฆอา  13 มาตา  14 อาลอนโซ  15 ราโมส  16 บุสเกตส์  17 โกเก  18 อัลบา  19 โกสตา  20 กาซอร์ลา  21 ซิลบา  22 อัซปิลิกูเอตา  23 เรย์นา  ผู้ฝึกสอน: เดล โบสเก  |  |
| ด ค กดาวซัลโวฟุตบอลชิงแชมป์แห่งชาติยุโรป |
| --- | --- |
 1960:  Galić,  Heutte,  Ivanov,  Jerković &  Ponedelnik  1964:  Bene,  Novák &  Pereda  1968:  Džajić  1972:  จี. มึลเลอร์  1976:  D. Müller  1980:  Allofs  1984:  ปลาตีนี  1988:  ฟัน บัสเติน  1992:  แบร์คกัมป์,  Brolin,  Larsen &  Riedle  1996:  เชียเรอร์  2000:  ไกลเฟิร์ต &  Milošević  2004:  Baroš  2008:  บิยา  2012:  บาโลเตลลี,  ดซาโกเอฟ,  ก็อมเม็ส,  มันจูกิช,  โรนัลโด &  ตอร์เรส*  2016:  กรีแยซมาน  2020:  โรนัลโด* &  ชิก  2024:  คักโป,  เคน,  มีคาอูตัดเซ,  มูซีอาลา,  โอลโม &  ชรันตส์ 
*: Golden Boot award winner (when goals scored are tied)
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  โปแลนด์ 
ศิลปิน:  มิวสิกเบรนซ์